[ca] Aquesta tesi titulada "Creant narratives al voltant de les identitats docents mitjançant pràctiques pedagògiques feministes descolonials" és una aposta i alhora una invitació a explorar diverses maneres d'explicar les nostres biografies com a docents. És la recerca d'un grup de professors del Màster de Formació en Educació Secundària de la Universitat Autònoma de Barcelona, juntament amb la investigadora, de bastir un projecte de recerca acció participativa feminista que aborda els processos de construcció identitària i la inclusió del gènere en la formació docent. Mitjançant experiències pedagògiques descolonials, basades en tallers, seminaris, trobades biogràfiques i pràctiques de coescriptura, aquesta investigació opta per un enfocament biogràfic-narratiu i per mètodes de recerca basada en les arts, en l'intent de vincular allò viscut i allò que s'explica d'aquesta experiència, i d'aprendre a comunicar-ho de forma creativa. Així, les maneres de retre compte d'aquest propòsit a través de la investigació han generat un dispositiu d'escriptura que es materialitza en aquest assaig crític que és una col·lecció de narratives úniques. Els resultats s'han creat i prenen la forma d'un Manifest pedagògic feminista, un projecte narratiu titulat Agost i una autoetnografia anomenada Viatge (des)brodat. En aquests relats s'exposen els factors que intervenen en la conformació de les identitats docents dels estudiants en formació, tot incorporant com el seu entorn familiar, els seus referents identitaris, les seves experiències formatives escolars i universitàries, han marcat el sentit de l'ésser i la tasca docent. En aquestes narratives també es manifesten les intervencions de l'entorn social, polític i històric que han deixat una empremta a les seves trajectòries biogràfiques i informen de com habiten el seu present. La mirada sostinguda sobre la importància de la formació inicial del professorat de secundària des d'una perspectiva feminista s'enfoca a explorar les històries de vida de l'alumnat i també van més enllà en explorar la identitat investigadora, interpretant amb això la situacionalitat, les interseccions, les reflexivitats, cosa que es torna imperativa i reivindicativa per als centres de formació. Aquests relats fan aportacions significatives d'aspectes i millores que cal establir en aquests processos, des dels inicis de la formació fins a l'exercici de la professió.

[en] This thesis entitled "Creating narratives on teachers identities through descolonial feminist pedagogical practices" is a bet and, at the same time, an invitation to explore different ways of telling our biographies as teachers. This is the search of a teachers' group from the master's degree in Secondary Education at the Universitat Autònoma de Barcelona, together with the researcher, to create a feminist participatory action research project that addresses the processes of identity construction and the inclusion of gender in teacher training. Through decolonial pedagogical experiences, based on workshops, seminars, biographical encounters and co-writing practices, this research opts for a biographical-narrative approach and arts-based research methods, in an attempt to link what is lived and what is told of this experience, and learn to communicate it creatively. Thus, the ways of developing this purpose through research have generated a writing device that is materialized in this critical essay, which is a collection of unique narratives. The results have been created and take the form of a Feminist Pedagogical Manifesto, a narrative project entitled August and an autoethnography called (Un)embroidered Journey. In these stories the factors involved in the conformation of the teaching identities of the students in training are exposed, incorporating how their family environment, their identity references, their formative school, and university experiences have marked their sense of being and teaching work. These narratives also manifest the interventions of the social, political, and historical environment that have left a mark on their biographical trajectories and inform how they inhabit their present. The sustained view on the importance of the initial training of secondary school teachers from a feminist perspective focuses on exploring the students' life stories, and also goes further by exploring the research identity, and with it, we interpret their situationality, intersections, reflexivities that becomes an imperative and a claim for the training centers. These stories provide significant contributions to aspects and improvements that must be established in these processes, from the beginning of training to the exercise of the profession.